Thirsty Falls Guest Farm | LekkeSlaap
Thirsty Falls Guest Farm is 'n gasteplaas wat hoog teen die suidelike hange van die Magaliesberg, 25 km buite Magaliesburg en 35 km voor die dorp Rustenburg, geleë is.
Verblyf word gebied in 7 eenhede wat slaapplek aan altesaam 25 gaste bied. Elke privaat kothuis is tussen die flora en fauna van die natuurlike bos geleë met sy eie balkon en panoramiese uitsigte. Elke kothuis spog ook met 'n kaggel, braaigeriewe en 'n gasverwarmer.
Gaste het toegang tot 'n eko-swempoel met natuurlike water en moerasplante wat sorg dat die water skoon en helder bly. Daar is ook 'n lapa-area met uitstekende uitsigte vanwaar gaste kan voëlkyk of hulle kan lekker die plaas te voet gaan verken.
Doendinge in die omtrek sluit wildbewareas, boomtoptoere, warmlugballonritte, perdritte, forelhengel, kersmaak-werkswinkels, dagspa's, en winkels in. Magaliesburg het ook bekoorlike winkeltjies en restaurante, terwyl Rustenburg al die geriewe van 'n groot dorp bied, soos 'n winkelsentrum en verskeie besienswaardighede.